CELEX: 32010R0396
Language: sl
Date: 2010-05-07 00:00:00
Title: Uredba Komisije (EU) št. 396/2010 z dne 7. maja 2010 o odprtju tarifne kvote za določene količine industrijskega sladkorja za tržno leto 2010/2011

8.5.2010   
            
            
               SL
            
            
               Uradni list Evropske unije
            
            
               L 115/25
            
         UREDBA KOMISIJE (EU) št. 396/2010
   z dne 7. maja 2010
   o odprtju tarifne kvote za določene količine industrijskega sladkorja za tržno leto 2010/2011
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 142 v povezavi s členom 4 Uredbe,
   ob upoštevanju naslednjega:
   
               (1)
            
            
               Za zagotovitev, da so zaloge, potrebne za proizvodnjo proizvodov iz člena 62(2) Uredbe (ES) št. 1234/2007, na voljo po ceni, ki ustreza ceni na svetovnem trgu, je za tržno leto 2010/2011 v interesu Skupnosti, da začasno odpravi uvozne dajatve na sladkor, ki je namenjen za proizvodnjo navedenih proizvodov, za količino, ki ustreza polovici njenih potreb po industrijskem sladkorju.
            
         
               (2)
            
            
               Uredba Komisije (ES) št. 891/2009 z dne 25. septembra 2009 o odprtju in upravljanju nekaterih tarifnih kvot Skupnosti v sektorju sladkorja (2) določa upravljanje tarifnih kvot za uvoz sladkornih proizvodov na podlagi člena 142 Uredbe (ES) št. 1234/2007 z zaporedno številko 09.4390 (sladkor iz industrijskega uvoza). Vendar je treba v skladu s členom 11 Uredbe (ES) št. 891/2009 količine proizvodov, za katere naj bi se uvozne dajatve začasno odpravile, določiti v ločenem pravnem aktu.
            
         
               (3)
            
            
               V skladu s tem je treba določiti količine za uvoz industrijskega sladkorja, za katere se za tržno leto 2010/2011 ne bi uporabile uvozne dajatve.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Uvozne dajatve za industrijski sladkor z oznako KN 1701 in z zaporedno številko 09.4390 se začasno odpravijo za količino 400 000 ton za obdobje od 1. oktobra 2010 do 30. septembra 2011.
   Člen 2
   Ta uredba začne veljati sedmi dan po objavi v Uradnem listu Evropske unije.
   Uporablja se od 1. oktobra 2010.
   Veljati preneha 30. septembra 2011.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. maja 2010
      
         
            Za Komisijo 2a predsednika po pooblestilu
         
         Dacian CIOLOŞ
         
            Član Komisije
         
      
   
   
      (1)  UL L 299, 16.11.2007, str. 1.
   
      (2)  UL L 254, 26.9.2009, str. 82.